《集光禄米仲诏古云斋遍赏所贮奇石》
明代·李孙宸

家住清山未得归，烟云时向梦中飞。多君一室藏丘壑，置我双眸在翠微。

掌上峰峦生变态，尊前谈笑发清机。当年涟水风流在，画舫书船可并依。

作者简介：明广东香山人，字伯襄。万历四十一年进士。教习庶吉士。崇祯间官至南京礼部尚书。性孝友廉介。诗祖《三百篇》，书法祖魏晋，草篆隶楷皆工。有《建霞楼集》。